Često ga kritiziraju zbog autoritarnog i ponekad tajnovitog stila vladanja, ali on uživa dostatno vodstvo u anketama i iskusan je u kampanjama. Tim riječima američki diplomati u bilješci od 4. ožujka 2009. opisuju zagrebačkog gradonačelnika Milana Bandića uoči tadašnjih lokalnih izbora.

Izvješće je iz veleposlanstva u Zagrebu poslano u State Department i CIA-u, a većina zaključaka vrijedi i danas, četiri godine poslije, uoči novih lokalnih izbora. Bandić često kupuje svoje kritičare lukrativnim pozicijama na vlasti, zaključuju Amerikanci, i kao primjer navode Peru Kovačevića i Ivu Miu Erak. Depeša ne propušta navesti i da se Bandić fiktivno razveo od supruge Vesne da bi se domogao stana.

>>WikiLeaks objavio 1,7 milijuna američkih diplomatskih depeša